עמירם תמרי

עמירם תָּמָרי (טַיטֶלמן) (22 במרץ 1913 – 3 ביולי 1981) היה צייר ומאייר ישראלי. חתן פרס דיזנגוף לציור לשנת 1941.

ביוגרפיה
תמרי נולד בחדרה, בנם של צפורה בת נחמן קיפֶּר מרוסיה (אחותו של המחנך משה נחשון (קיפר)) ומיכאל תמרי-טַיטלמן, איש הפועל הצעיר. גדל בתל אביב.

למד באקדמיה גראנד שומיאר ובאקדמיה ז'וליאן בפריז.

נהג לצייר תמונות שמן של נופים והווי ארץ ישראל בסגנון שהגיע לעיתים אל הציור המופשט ואף נגע בקוביזם. זכה בפרס דיזנגוף לציור ב-1941. הציג תערוכות יחיד ברחבי הארץ. כן אייר ספרי ילדים של הוצאת גדיש, ובין היתר את הספר "חסמבה בקרבות רחוב בעזה", שיצא בשנת 1957.

היה מורה לציור בסמינר לוינסקי ובבית הספר לדוגמה בתל אביב.

היה נשוי לחנה לבית שְלִיסֶלְברג ואב לבת.

קישורים חיצוניים
 עמירם תמרי במרכז המידע לאמנות ישראלית במוזיאון ישראל
 
 רון ברטוש, ההפגנה הסודית של עמירם תמרי, בהזמן הירוק, 4.9.2013

הערות שוליים

ציירים ישראלים
מאיירים ישראלים
אמנים ישראלים
זוכי פרס דיזנגוף
אנשי היישוב ילידי הארץ
אישים הקבורים בבית העלמין הדרום
בוגרי אקדמיה ז'וליאן
ישראלים שנולדו ב-1913
ישראלים שנפטרו ב-1981